Frumlegir litir

Markmið verkefnisins er að styrkja samvinnu og auka skilning nemendanna á því að hver og einn nemandi er hluti af stærri heild sem vinnur best þegar allir leggja sitt af mörkum.

Framkvæmd:

Allir nemendur hjálpast að við að vinna verkefnið. Hópurinn lærir að vinna saman. Nemendur (4-12 saman) vinna saman að því að búa til mynd. Hver nemandi fær einstakan lit. Hver nemandi má aðeins nota þennan eina lit. Hópurinn býr til mynd og þarf að nota ALLA litina. Það má ekki skipta um lit við neinn. T.d ef verið er að lita tré, þarf nemandinn með brúna litinn að lita stofninn en nemandi með græna litinn þarf að lita laufin.

Aðrar útfærslur af verkefninu eru mögulegar t.d. fyrir minni hópa væri sniðugt að leyfa fleiri en einn lit á mann. Einnig er hægt að nefna hvað nemendur eiga að teikna t.d. skólann sinn og leikvöll. Nemendur gætu einnig litað mynd úr litabók. Einnig væri hægt að gefa nemendum kost á að ráða því sjálfir hvaða lit hver og einn nemandi fær.

Umræðuefni:

* Var þetta erfitt verkefni fyrir hópinn? Af hverju ekki eða af hverju?
* Hvernig vann hópurinn saman?
* Eru allir í hópnum ánægðir með árangurinn, af hverju eða af hverju ekki?
* Er auðveldara að vinna einstaklingsverkefni eða hópaverkefni?
* Af hverju er það nauðsynlegt að geta unnið í hópi?